ભાજપનાં કેટલાક જાણકાર કોર્પોરેટરો તથા એક કમિટી ચેરમેને તો ત્યાં સુધી કહ્યું કે, રોડ રિસરફેસનાં ટેન્ડર બહાર પાડવામાં આવે છે તેમાં કોન્ટ્રાક્ટરો રિંગ કરતાં હોય તેમ લાગી રહ્યું છે અને ટેન્ડરની શરતો મુજબ કોન્ટ્રાક્ટરની ફાઇનાન્શિયલ અને ટેકનિકલ ક્ષમતા જોવાનાં નાટક કરવામાં આવે છે, પરંતુ ટેન્ડર લાગ્યા બાદ કેટલાય કોન્ટ્રાક્ટર શરત મુજબ રોડ રિસરફેસનાં સાધનસામગ્રી પૂરા પાડતા જ નથી અને તેના કારણે વોર્ડમાં અંદરો અંદર પેવર માટે ખેંચતાણ થાય છે અને ઇજનેર ખાતાનાં અધિકારી પણ આ બધુ જોઇ મૂછમાં મલકાય છે.